b"\n_START_ARTICLE_\nRadio Voima\n_START_PARAGRAPH_\nRadio Voima on Lahdessa toimiva kaupallinen paikallisradio. Radion p\xc3\xa4\xc3\xa4toimittaja ja toimitusjohtaja on Matti Eve._NEWLINE_Radio Voima kuuluu Lahdessa (Radiom\xc3\xa4ki) taajuudella 98,6 MHz ja It\xc3\xa4-H\xc3\xa4meess\xc3\xa4 (Nuoramoinen) taajuudella 94,9 MHz. L\xc3\xa4hetys kuului muutamien vuosien ajan my\xc3\xb6s Kymenlaaksossa (Jaala) taajuudella 91,0 MHz._NEWLINE_Radio 99 (nyk. Radio Voima) valittiin Vuoden 2005 radioksi. Taajudella toimi marraskuusta 1990 paikallisradio nimelt\xc3\xa4\xc3\xa4n Lahden Kanava 99 ja sen alkuper\xc3\xa4inen taajuus oli 99,0 MHz. Toimintaa py\xc3\xb6ritt\xc3\xa4neen Tiimarin perustajana tunnetun Kari Sulkasen omistaman yhti\xc3\xb6n ajauduttua konkurssiin 2000-luvun alussa taajuudella jatkoi ty\xc3\xb6ntekij\xc3\xb6iden voimin Monday's Special Oy. Radioaseman  nimen\xc3\xa4 oli Radio 99 marraskuuhun 2007 asti. _NEWLINE_Radio Voiman taustayhti\xc3\xb6 Monday\xc2\xb4s special kuuluu nyky\xc3\xa4\xc3\xa4n Mediatalo ESA -konserniin."